ឪពុកម្ដាយ/អ្នកថែទាំជាទីគោរព

ក្រសួងអប់រំ និងបណ្ដុះបណ្ដាលកំពុងផ្ដល់ជូនការគាំទ្រដល់សិស្សសាលារដ្ឋវិចថូរៀដែលបានរងផលប៉ះពាល់ ដោយសារទឹកជំនន់។

គ្រួសារទាំងឡាយដែលផ្ទះ និង/របស់របររបស់ពួកគេត្រូវបានរងការខូចខាតដោយសារទឹកជំនន់ អាចទទួលបាន ជំនួយសម្រាប់សិស្សសាលាម្នាក់ៗដែលនៅក្នុងគ្រួសាររបស់ពួកគេ ដែលនឹងជំនួសសម្ភារសាលាសំខាន់ៗ រួមមាន៖

* សម្ភារឯកសណ្ឋាន
* ស្បែកជើង
* កុំព្យូទ័រយួរដៃ
* ស្រោមកុំព្យូទ័រយួរដៃ
* ស៊ីម (Sim) ទិន្នន័យអ៊ីនធឺណិត
* កញ្ចប់សម្ភារសិក្សា
* ម៉ាស៊ីនគិតលេខ
* កាសស្ដាប់ទូរសព្ទ
* ស្បែកជើងកវែងពាក់ធ្វើការងារធ្ងន់ៗ
* សម្លៀកបំពាក់ការងារ
* សម្លៀកបំពាក់ហែលទឹក និងសម្ភារបន្លាស់ផ្សេងៗ
* ឡេការពារកម្តៅថ្ងៃ

ការគាំទ្រសម្រាប់ជំនួសសម្ភារនានាមានតម្លៃរហូតដល់ $1,200 មានសម្រាប់សិស្សម្នាក់ៗ ដែលបានរង ផលប៉ះពាល់ដោយ៖

* ការបាត់បង់ ឬការខូចខាតផ្ទះ និង/ឬ
* ការបាត់បង់ ឬការខូចខាតដល់សម្ភារ និង/របស់របរនានា

**របៀបដាក់ពាក្យសុំ**

សូមទាក់ទាក់ទងបណ្ដាញទូរសព្ទបន្ទាន់របស់ក្រសួងអប់រំ និងបណ្ដុះបណ្ដាល តាមលេខ 1800 338 663 ដើម្បីចុះឈ្មោះសំណើសុំជំនួយរបស់អ្នក។ បណ្ដាញទូរសព្ទបន្ទាន់បើកធ្វើការពីម៉ោង 8.30 ព្រឹក ដល់ម៉ោង
6.00 ល្ងាច ក្នុងថ្ងៃធ្វើការ។ ជំនួយនឹងត្រូវបានផ្ដល់ដល់សិស្សរៀននៅសាលារៀនរដ្ឋ សាលារៀនកាតូលិក និងសាលារៀនឯករាជ្យ។

ជាផ្នែកនៃដំណើរការស្នើសុំ នៅក្នុងអំឡុងពេលនៃការហៅទូរសព្ទ អ្នកនឹងត្រូវបានគេស្នើសុំឱ្យផ្ដល់ព័ត៌មាន ដូចខាងក្រោម៖

* នាមត្រកូល
* ព័ត៌មានលម្អិតទំនាក់ទំនងគ្រួសារ ឧទាហរណ៍ អាសយដ្ឋាន ទូរសព្ទ អ៊ីមែល
* ផលប៉ះពាល់ ឧទាហរណ៍ ការបាត់បង់ ឬការខូចខាតផ្ទះ សម្ភារ/របស់របរផ្សេងៗ
* ឈ្មោះសាលារៀននៅរដ្ឋវិចថូរៀ
* ចំនួនសិស្សដែលគ្រប់អាយុចូលរៀននៅសាលារៀនដែលមាននៅក្នុងគ្រួសាររបស់អ្នក

បុគ្គលិកបណ្ដាញទូរសព្ទបន្ទាន់នឹងបញ្ជូនបន្តព័ត៌មានលម្អិតនៃសំណើរបស់អ្នកទៅអាជ្ញាធរពាក់ព័ន្ធ ដែលនឹងចាត់ចែងការគាំទ្រដើម្បីផ្ដល់ទៅឱ្យអ្នកតាមរយៈសាលារៀនរបស់អ្នក។

សូមទៅកាន់ [គេហទំព័ររបស់ក្រសួងអប់រំ និងបណ្ដុះបណ្ដាល](https://www.vic.gov.au/flood-event-support-children-students-and-families) សម្រាប់ការគាំទ្រផ្សេងទៀត និងព័ត៌មានសម្រាប់គ្រួសារដែលបានរងផលប៉ះពាល់ដោយសារទឹកជំនន់។

មានអ្នកបកប្រែផ្ទាល់មាត់ សម្រាប់គ្រួសារនានាដែលមានសិស្សចូលរៀននៅសាលារៀនរដ្ឋ ដោយហៅទូរសព្ទទៅលេខ 131 450។

ដោយសេចក្ដីរាប់អាន

នាយកសាលា